Benvolgudes famílies,

Encetem el nou curs 2017-2018 amb la satisfacció de poder comptar amb l’actuació de la renovació dels lavabos de la nostra escola. Volem agrair l’esforç i la col·laboració de l’equip tècnic de la Direcció d’Equipaments Educatius del Consorci d’Educació i de les empreses de construcció que s’hi estan abocant per fer-ho possible.

El nou curs començarà amb normalitat, però us volem informar que aquestes actuacions estan en curs i tenen una finalització prevista per a finals de novembre.

La inversió total prevista en les obres del nostre centre ha estat de 215.092,97 euros.

El nostre propòsit és minimitzar les possibles incomoditats i dificultats que poden suposar aquests treballs i es garantirà que es desenvoluparan en les millors condicions tècniques per evitar que afectin el funcionament normal de l’escola.

Agraïm per endavant la vostra comprensió i restem a la vostra disposició per a qualsevol dubte o aclariment.

Rebeu una salutació cordial,

Lluïsa Serra

Directora

Barcelona, 8 de setembre de 2017